cyanic-selkie/wikianc huggingface dataset:
รักปรุงรส
รักปรุงรสเป็นละครโทรทัศน์และเป็นละครซิทคอมอารมณ์ดี เป็นละครแนวโรแมนติก, คอมเมดี้ออกอากาศเป็นละครโทรทัศน์ครั้งแรกเมื่อในปี พ.ศ. 2561 ออกอากาศทางสถานีโทรทัศน์สีกองทัพบกช่อง 7ผลิตโดยบริษัท เฮาส์ ออฟ มรรค จำกัดผู้จัดละครโดย สันติสุข พรหมศิริ บทประพันธ์โดย ดอกแก้ว และบทโทรทัศน์ของ จอมใจ,ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย ณทรรศชัย จรัสมาส,อังคณา วรรัตนาชัย,สันติราษฎร์ กุลนพเกียรติ,ปริตา ไชยรักษ์,ณัฐชนน ภูวนนท์,กัญญารัตน์ พงศ์กัมปนาทและนักแสดงร่วมอีกคับคั่งออกอากาศทุกเช้าวันเสาร์-อาทิตย์ เวลา 09.00 น. เริ่มเสนอตอนแรกวันอาทิตย์ที่ 1 กรกฎาคม พ.ศ. 2561 และออกอากาศตอนสุดท้ายวันเสาร์ที่ 1 กันยายน พ.ศ. 2561 ต่อจากละครเรื่อง คลื่นผีป่วน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
'''การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512''' นับเป็นการเลือกตั้งทั่วไปครั้งที่ 9 จัดขึ้นเมื่อวันที่ 10 กุมภาพันธ์ พ.ศ. 2512 ผลคือชัยชนะของพรรคสหประชาไทยที่นำโดยจอมพลถนอม กิตติขจร และพลเอกประภาส จารุเสถียร ที่ได้ 75 ที่นั่งจากทั้งหมด 219 ที่นั่ง แต่ไม่ถึงกึ่งหนึ่งของสภา ผู้มีสิทธิเลือกตั้งคิดเป็น 49.2% หลังการเลือกตั้ง ส.ส. อิสระ 30 คนจากทั้งหมด 72 คนเข้าร่วมกับพรรคสหประชาไทย ทำให้พรรคสหประชาไทยมีที่นั่งทั้งหมด 105 ที่นั่ง แต่ยังไม่ถึงกึ่งหนึ่งของรัฐสภาที่ 110 ที่นั่ง ขณะที่ ส.ส. 24 คนตั้งพรรคอิสระ
สืบเนื่องมาจากการที่จอมพลสฤษดิ์ ธนะรัชต์ ได้กระทำการรัฐประหารขึ้นในวันที่ 20 ตุลาคม พ.ศ. 2501 ได้ประกาศให้รัฐธรรมนูญ, รัฐสภาและพรรคการเมืองต่าง ๆ เป็นอันสิ้นสุดลง และได้ตั้งสภาร่างรัฐธรรมนูญขึ้นเมื่อวันที่ 3 กุมภาพันธ์ พ.ศ. 2502 โดยมี นายทวี บุณยเกตุ เป็นประธาน สภาร่างรัฐธรรมนูญใช้เวลาในการร่างรัฐธรรมนูญจนแล้วเสร็จและนำขึ้นทูลเกล้าทูลกระหม่อมถวายเพื่อทรงลงพระปรมาภิไธยเมื่อวันที่ 22 กุมภาพันธ์ พ.ศ. 2511 ในยุคที่มี จอมพลถนอม กิตติขจร เป็นนายกรัฐมนตรี และได้มีรัฐพิธีพระราชทานรัฐธรรมนูญในวันที่ 20 มิถุนายน พ.ศ. 2511 นอกจากนั้น ยังได้มีการประกาศใช้กฎหมายประกอบรัฐธรรมนูญอีก 2 ฉบับ คือ พระราชบัญญัติพรรคการเมือง พ.ศ. 2511 และพระราชบัญญัติเลือกตั้งสมาชิกสภาผู้แทน พ.ศ. 2511 จากนั้นรัฐบาลได้ประกาศกำหนดวันจัดการเลือกตั้งทั่วไปขึ้นในวันที่ 10 กุมภาพันธ์ พ.ศ. 2512 ซึ่งเป็นไปตามบทเฉพาะกาลของรัฐธรรมนูญแห่งราชอาณาจักรไทย พ.ศ. 2511 มาตรา 180 ซึ่งกำหนดให้ต้องมีการเลือกตั้งขึ้นภายใน 240 วัน
จากนั้นได้มีการจดทะเบียนก่อตั้งพรรคการเมืองต่าง ๆ ขึ้นมาเป็นจำนวนมาก โดยมีพรรคการเมืองใหญ่ 2 พรรค คือ พรรคสหประชาไทย และพรรคประชาธิปัตย์ การเลือกตั้งครั้งนี้ถือเป็นการเลือกตั้งที่มีผู้คนตื่นตัวเป็นอย่างมาก เนื่องจากในช่วงเวลาดังกล่าว ประเทศไทยว่างเว้นการเลือกตั้งมาอย่างยาวนานถึง 11 ปีเต็มด้วยกัน
ซึ่งมีผู้สมัครลงเลือกตั้งเป็นสมาชิกสภาผู้แทนราษฎร (ส.ส.) ทั้งหมด 1,522 คน จากทั้งหมด 12 พรรคการเมือง และไม่สังกัดพรรคการเมืองใด โดยที่มีจำนวน ส.ส.ได้ทั้งหมด 219 คน
การเลือกตั้งเมื่อวันที่ 10 กุมภาพันธ์ พ.ศ. 1512 เป็นการเลือกตั้งแบบรวมเขตเรียงเบอร์ โดยถือเอาหนึ่งจังหวัดเป็นหนึ่งเขตเลือกตั้ง และเป็นการเลือกตั้งโดยตรง จำนวนผู้แทนราษฎรในแต่ละเขตคำนวณโดยถือเอาจำนวนประชาชน 150,000 คน ต่อผู้แทน 1 คน การเลือกตั้งครั้งนี้มีผู้แทนทั้งหมด 219 คน มีผู้มีสิทธิลงคะแนนเสียงเลือกตั้งทั้งหมด 14,820,180 คน มีผู้มาใช้สิทธิเลือกตั้ง 7,285,832 คน คิดเป็นร้อยละ 49.10 จังหวัดที่มีผู้มาใช้สิทธิเลือกตั้งมากที่สุดคือ จังหวัดระนอง คิดเป็นร้อยละ 73.95 ของจำนวนผู้มาใช้สิทธิลงคะแนนเสียงเลือกตั้งทั้งหมด และจังหวัดพระนครมีผู้มาใช้สิทธิเลือกตั้งน้อยที่สุด คิดเป็นร้อยละ 36.66
ผลการเลือกตั้ง พรรคสหประชาไทย ที่มีจอมพลถนอม กิตติขจร เป็นหัวหน้าพรรค และพลอากาศเอกทวี จุลละทรัพย์ เป็นเลขาธิการพรรค ได้รับเลือกมาเป็นที่หนึ่ง โดยได้ ส.ส.ทั้งหมด 76 คน ได้เป็นแกนนำในการจัดตั้งรัฐบาล ขณะที่พรรคประชาธิปัตย์ ที่มี หม่อมราชวงศ์เสนีย์ ปราโมช เป็นหัวหน้าพรรค ได้ ส.ส.ทั้งหมด 57 คน พรรคแนวประชาธิปไตย 7 คน พรรคแนวร่วมเศรษฐกร 4 คน พรรคประชาชน 2 คน พรรคสัมมาชีพ-ช่วยชาวนา และพรรคเสรีประชาธิปไตย พรรคละ 1 คน ไม่สังกัดพรรค 71 คน แต่การเลือกตั้งในเขตกรุงเทพมหานคร คือ จังหวัดพระนครและจังหวัดธนบุรี พรรคประชาธิปัตย์สามารถได้ ส.ส.ทั้งหมด เป็นจำนวน 21 คน ทำให้เป็นแกนหลักในการเป็นพรรคฝ่ายค้าน ขณะที่ผู้สมัครจากพรรคอื่นและผู้สมัครอิสระรวมกันเป็น ส.ส.ทั้งหมด 90 คน
ในวันที่ 7 มีนาคม ปีเดียวกัน ได้มีพระบรมราชโองการโปรดเกล้าฯ ให้ จอมพลถนอม กิตติขจร ดำรงตำแหน่งนายกรัฐมนตรี อนึ่ง การเลือกตั้งในครั้งนี้ถือเป็นการเริ่มต้นชีวิตทางการเมืองของนักการเมืองหน้าใหม่หลายคนในขณะนั้น ซึ่งต่อมากลายเป็นผู้ที่มีบทบาทสำคัญทางการเมืองในเวลาต่อมา เช่น นายชวน หลีกภัย ส.ส.จากจังหวัดตรัง, นายพิชัย รัตตกุล, นายดำรง ลัทธพิพัฒน์ ส.ส.จากจังหวัดพระนคร และนายอุทัย พิมพ์ใจชน ส.ส.จากจังหวัดชลบุรี เป็นต้น
กรมทหารรักษาวัง
กรมทหารรักษาวัง วปร. หรือนามอย่างเป็นทางการว่า กรมทหารรักษาวังของพระบาทสมเด็จพระมงกุฎเกล้าเจ้าอยู่หัว เป็นกองกำลังกึ่งทหารส่วนพระองค์ในพระบาทสมเด็จพระมงกุฏเกล้าเจ้าอยู่หัว ก่อตั้งขึ้นเมื่อวันที่ 2 พฤษภาคม พ.ศ. 2454 ทำหน้าที่ถวายความปลอดภัยเป็นการส่วนพระองค์ จึงทำให้กรมทหารแทนทหารจากกรมทหารมหาดเล็กรักษาพระองค์ โดยพระบาทสมเด็จพระมงกุฏเกล้าเจ้าอยู่หัวทรงมีพระราชดำริว่า การทหารวังนั้น "มิใช้หน้าที่ของทหาร" แต่เป็นของกรมวังนอก
กรมทหารรักษาวัง อยู่ในสังกัดกระทรวงวัง โดยมีสมุหราชองครักษ์เป็นผู้บังคับการ ทำหน้าที่รับสนองพระบรมราชโองการ และมีเจ้าหน้าที่เป็นพลเรือน โดยใช้พระราชทรัพย์ส่วนพระองค์เป็นงบประมาณสำหรับบริหารกิจการภายในกรมทหารรักษาวัง และมีศาลทหารรักษาวังสำหรับพิจารณาคดีโดยเฉพาะ ทำให้สายการบังคับบัญชาของกรมทหารรักษาวังแยกออกจากกระทรวงกลาโหม
ภายหลังการสวรรคตของพระบาทสมเด็จพระมงกุฏเกล้าเจ้าอยู่หัว ในรัชสมัยของพระบาทสมเด็จพระปกเกล้าเจ้าอยู่หัว ทรงลดความสำคัญของกรมทหารรักษาวังลงด้วยการลดทอนอัตรากำลังพลของกรมทหารรักษาวัง และเมื่อปี พ.ศ. 2478 คณะราษฎรยุบเลิกกรมทหารรักษาวังไปสังกัดหน่วยทหารของกองทัพบก กระทรวงกลาโหมแทน และเมื่อปี พ.ศ. 2488 ปัจจุบันได้เปลี่ยนเป็นกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1
ภูมิหลัง
ครั้งเมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชสมบัติ ช่วงเดือนเมษายน พ.ศ. 2454 ได้เกิดเหตุการณ์กบฏ ร.ศ. 130 ทหารจำนวนหนึ่งได้ลุกขึ้นมาก่อกบฏ แม้ว่าการก่อกบฏในครั้งนี้จะไม่สำเร็จ แต่เหตุการณ์ดังกล่าว ได้ส่งผลกระทบโดยตรงต่อความมั่นคงต่อพระราชบัลลังก์ของพระองค์ เพราะเป็นครั้งแรกของสถาบันกษัตริย์ถูกท้าทายพระราชอำนาจของพระองค์
โดยเมื่อวันที่ 6 เมษายน พ.ศ. 2454 พระบาทสมเด็จพระมงกุฎเกล้าเจ้าอยู่หัวทรงมีพระราชหัตถเลขาถึงเจ้าพระยามรามราฆพ เรื่องการก่อตั้งกรมทหารรักษาวัง วปร. แทนทหารของกองทัพบก ความว่า
หลังจากนั้น ในเดือนพฤษภาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวทรงแสดงให้เห็นว่าไม่แน่พระราชหฤทัยต่อความจงรักภักดีของทหารในกองทัพบก ด้วยเหตุนี้ พระบาทสมเด็จพระมงกุฎเกล้าเจ้าอยู่หัว โปรดเกล้าฯ จัดตั้ง "กรมทหารรักษาวัง" ขึ้นเพื่อทำหน้าที่ถวายความปลอดภัยเป็นการส่วนพระองค์แทนทหารจากกรมทหารมหาดเล็กรักษาพระองค์ และด้วยความมุ่งหวังส่วนพระองค์ว่ากรมทหารรักษาวังนี้จะเป็นความมั่นคงต่อพระราชบัลลังก์ในพระองค์
โครงสร้าง
กรมทหารรักษาวัง วปร. มีรูปแบบการจัดกำลังแบบทหารราบในสังกัดกระทรวงกลาโหม โดยแบ่งออกเป็น 3 กองพัน คือ
มีสมุหราชองครักษ์เป็นผู้บังคับการ ทำหน้าที่รับสนองพระบรมราชโองการ โดยใช้เงินพระราชทรัพย์ส่วนพระองค์เป็นเงินงบประมาณสำหรับบริหารกิจการภายในกรมทหารรักษาวัง และมีศาลทหารรักษาวังสำหรับพิจารณาคดีโดยเฉพาะ ทำให้สายการบังคับบัญชาแยกออกจากกองทัพบก กระทรวงกลาโหม
ในส่วนของกำลังพลนั้นโอนจากข้าราชบริพารที่อยู่ในสังกัดกรมวังนอก รวมถึงทหารในสังกัดกระทรวงกลาโหม ซึ่งทางกรมทหารรักษาวัง วปร. ได้ขอให้โอนย้ายมาสังกัดกรมทหารรักษาวัง วปร. นอกจากนี้แล้วยังมีข้าราชการในพระราชสำนัก รวมทั้งมหาดเล็กสมัครเข้าเป็นทหารรักษาวัง
ทหารรักษาวัง วปร. แต่งกายด้วยหมวกอุศเรนที่มีตราพระครุฑพ่าห์โลหะสีทองติดทับบนดอกไม้แพรจีบสีบานเย็น ประดับพู่สีขาว สวมเสื้อราชประแตน กางเกงสีขาบแกบสีบานเย็น
ไซคิหนุ่มพลังจิตอลเวง
ไซคิหนุ่มพลังจิตอลเวง เป็นซีรีส์มังงะญี่ปุ่น แต่งเรื่องและเขียนภาพโดยชูอิจิ อาโซ เป็นเรื่องราวเกี่ยวกับไซคิ คุสึโอะ นักเรียนมัธยมปลายผู้มีพลังจิตติดตัวมาแต่กำเนิด แต่พยายามใช้ชีวิตให้เหมือนคนปกติโดยปกปิดความสามารถไม่ให้คนภายนอกได้รู้ แต่ก็ต้องเจอกับเรื่องราววุ่น ๆ ไม่เว้นแต่ละวัน เดิมเป็นซีรีส์มังงะเรื่องสั้นที่ตีพิมพ์ตั้งแต่ปี พ.ศ. 2553 ถึง พ.ศ. 2554 ต่อมาจึงพัฒนาเป็นซีรีส์เรื่องยาว เริ่มตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะะตั้งแต่เดือนพฤษภาคม พ.ศ. 2555 ถึงเดือนกุมภาพันธ์ พ.ศ. 2561 ตามด้วยซีรีส์การ์ตูนสี่ช่องขนาดสั้นตีพิมพ์ในนิตยสารเดียวกัน และตอนสั้น 2 ตอนตีพิมพ์นิตยสารจัมป์ GIGA ในเดือนพฤษภาคมและกรกฎาคม พ.ศ. 2561 สำนักพิมพ์ชูเอชะรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 26 เล่ม มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ตีพิมพ์เป็นรายสัปดาห์ในนิตยสารบูมตั้งแต่ปี พ.ศ. 2556 จนนิตยสารปิดตัวในปี พ.ศ. 2557 และวางจำหน่ายหนังสือมังงะเล่มแรกในปี พ.ศ. 2558
เนื้อเรื่อง
ไซคิ คุสิโอะ เป็นนักเรียนมัธยมผู้มีความสามารถด้านพลังจิตทุกรูปแบบติดตัวแต่กำเนิด ทั้งเทเลพาธี ไซโคคิเนซิส พลังจิตเคลื่อนย้าย และอื่นๆ แม้จะมีพลังจิตเหล่านี้ แต่ไซคิก็พบกับความยากลำบากในการใช้ชีวิตและพยายามไม่ทำตนให้เป็นที่สะดุดตา การ์ตูนเรื่องนี้เป็นเรื่องราวของไซคิที่พยายามจะใช้พลังจิตอย่างลับๆ เพื่อจะได้ใช้ชีวิตอย่างนักเรียนมัธยมทั่วไป ขณะเดียวกันก็ต้องรับมือกับเหล่าเพื่อนร่วมชั้นผู้ไม่ปกติในโรงเรียนมัธยม PK
ตัวละคร
ไซคิ คุสึโอะ เป็นตัวละครเอกของเรื่อง นักเรียนมัธยมที่โรงเรียนมัธยม PK ปี 2 ห้อง 巛 (3) เป็นผู้มีพลังจิตติดตัวแต่กำเนิด มีความสามารถทางด้านพลังจิตสารพัดอย่าง พยายามปิดกั้นพลังจิตของตนเพื่อไม่ให้เป็นที่สะดุดตาและพยายามไม่ยุ่งเกี่ยวกับคนอื่น
ไคโด ชุน เป็นเพื่อนร่วมชั้นของคุสึโอะ มีลักษณะเป็นโรคเกรียนม.ต้นกำเริบคือชอบจินตนาการว่าตนเองเป็นคนพิเศษและมีคำพูดกับการกระทำแบบเพี้ยนๆ ไคโดชอบเรียกตัวเองว่าเป็น "ปีกทมิฬ" มีผ้าพันแผลผูกที่มือขวาโดยอ้างว่าเป็นการผนึกพลัง
ไฮโระ คิเนชิ  เป็นเพื่อนร่วมชั้นของคุสึโอะและเป็นหัวหน้าห้องปี 2 ห้อง ห้อง 巛 (3) เป็นคนที่มีทักษะด้านกีฬาสูง และเป็นคนไฟแรง เป็นที่เชื่อมั่นและชื่นชมของเพื่อนร่วมชั้นมาก
เทรุฮาชิ โคโคมิ  เป็นเพื่อนร่วมชั้นของคุสึโอะ เป็นนักเรียนหญิงที่เนื้อหอมในหมู่หนุ่มๆมากที่สุดในโรงเรียน แต่แอบชอบคุสึโอะ
ยูเมฮาระ จิโยะ  เป็นเพื่อนร่วมชั้นของคุสึโอะ เคยแอบชอบคุสึโอะ และพยายามเข้าใกล้ แต่คุสึโอะก็พยายามตีห่าง จนต้องถอดใจไปชอบ ไคโด ชุน แทน
โทริซึกะ เรย์ตะ เป็นผู้มีพลังของการมองเห็นวิญญาณมาแต่กำเนิด ได้รู้ตัวตนที่แท้จริงของคุสึโอะว่าเป็นมนุษย์พลังจิต จึงได้มาขอตัวเป็นศิษย์ให้สอนพลังจิตแต่ถูกปฏิเสธ ต่อมาได้เข้าเรียนที่โรงเรียน PK ในห้องข้างๆกับห้องของคุสึโอะ
ทาคาฮาชิ เป็นเพื่อนร่วมชั้นของคุสึโอะ มักถูกถือว่าเป็นหนึ่งในตัวประกอบ
มังงะ
การ์ตูนเรื่องไซคิหนุ่มพลังจิตอลเวงเริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่วันที่ 14 พฤษภาคม พ.ศ. 2555 ในนิตยสารโชเน็นจัมป์ฉบับที่ 24 ประจำปี พ.ศ. 2555 และตีพิมพ์ในรูปแบบหนังสือการ์ตูนรวมเล่มเล่มที่ 1 ออกจำหน่ายเมื่อวันที่ 4 กันยายน พ.ศ. 2555 ปัจจุบันตีพิมพ์ถึงเล่มที่ 11 วางจำหน่ายเมื่อวันที่ 4 ธันวาคม พ.ศ. 2557
ในประเทศไทย ไซคิหนุ่มพลังจิตอลเวงได้ลิขสิทธิ์โดยสำนักพิมพ์เนชั่น เอ็ดดูเทนเมนท์ ตีพิมพ์รายสัปดาห์ในนิตยสารการ์ตูนบูม โดยตีพิมพ์ครั้งแรกในนิตยสารฉบับที่ 43 ประจำปี พ.ศ. 2556 ซึ่งวางจำหน่ายในวันที่ 24 กันยายน พ.ศ. 2556 และตีพิมพ์ครั้งสุดท้ายในนิตยสารฉบับที่ 16 ประจำปี พ.ศ. 2557 ซึ่งวางจำหน่ายฉบับในวันที่ 25 มีนาคม พ.ศ. 2557 เนื่องจากนิตยสารบูมยุติการวางจำหน่าย
สำนักพิมพ์เนชั่น เอ็ดดูเทนเมนท์ตีพิมพ์ไซคิ หนุ่มพลังจิตอลเวงในรูปแบบหนังสือมังงะรวมเล่มเล่มที่ 1 เมื่อวันที่ 21 มกราคม พ.ศ. 2558 วางจำหน่ายถึงเล่มที่ 2 เมื่อวันที่ 21 ธันวาคม พ.ศ. 2565
จีนโนสยามวารศัพท์
จีนโนสยามวารศัพท์ หรือ ฮั่วเซียมซินป่อ (華暹新報) เป็นหนังสือพิมพ์จีนรายวันในสยามประเทศ เริ่มออกฉบับภาษาสยาม เมื่อวันที่ 15 เมษายน พ.ศ. 2450 ออกฉบับสุดท้ายเมื่อ 29 ธันวาคม พ.ศ. 2466 ส่วนฉบับภาษาจีนยกเลิกเมื่อวันที่ 27 มิถุนายน พ.ศ. 2468 มีสำนักงานและโรงพิมพ์ตั้งอยู่ถนนฮ่องกงแบ๊งค์ ปากคลองผดุงกรุงเกษม พระนครหลวงกรุงเทพ
หนังสือพิมพ์มีวัตถุประสงค์เพื่อเป็นปากเสียงแก่ชาวจีนในราชอาณาจักรสยาม และเผยแพร่นโยบายของพวกก๊กมินตั๋ง ยึดมั่นในลัทธิชาตินิยม สนับสนุนและป้องกันชาวจีนในสถานการณ์ต่าง ๆ ทั้งเสนอข่าว ให้ความรู้ สร้างมิตรภาพสัมพันธไมตรีอันดีงามระหว่างชาวจีนและชาวสยาม
รูปแบบ
การจัดวางคอลัมน์ มักนิยมเขียนเสร็จเป็นเรื่อง ๆ แล้วขึ้นเรื่องเรียงใหม่ต่อกัน หัวเรื่องมักเป็นตัวพิมพ์ใหญ่ แต่บางครั้งถ้าต่อเรื่องไป จะเขียนว่า "โปรดอ่านหน้า___ยังมีข่าว" การจัดหน้าและภาพ หน้า 1 และ 2 มักลงโฆษณา แจ้งความ คำปรารภของผู้จัดทำ ต่อจากคำปรารภจะเป็นข่าวและบทความ ในระยะหลังที่เพิ่มหน้ามากขึ้น จะมีนิยายจีนหรือเรื่องแปลบ้าง มีคอลัมน์อื่นอย่าง คอลัมน์วิจารณ์และเสียดสีสังคม ประกาศต่าง ๆ ของทางราชการและโฆษณา ไม่นิยมลงภาพประกอบบทความหรือข่าว ยกเว้นรายงานชิ้นสำคัญจริง ๆ เช่นบทความเกี่ยวกับการสวรรคตของพระบาทสมเด็จพระมงกุฎเกล้าเจ้าอยู่หัว แต่รูปภาพลายเส้นประกอบโฆษณามักทำอย่างแข่งขันและพิถีพิถันมาก
เนื้อหา เมื่อออกใน ร.ศ. 129 มีโฆษณาอยู่เต็มประมาณ 70-80% ของเนื้อหาทั้งหมด ส่วนข่าวและบทความจะแทรกระหว่างประกาศและโฆษณา ต่อมาเมื่อระยะหลังที่บ้านเมืองเกิดความเปลี่ยนแปลงและปัญหามากขึ้น บทความมักชี้ปัญหาที่เกิดในสังคมสยาม เช่น "การพนันเป็นรากเหง้าของความชั่ว" (25 พฤศจิกายน ร.ศ. 129) และการพูดถึงความพยายามเรียกร้องความสัมพันธ์อันดีของสยามกับจีน เช่น บทความ "จีนกับไทย" (24 พฤศจิกายน ร.ศ. 129) เป็นต้น
เต๋อ
เต๋อ อาจหมายถึง
พระยาชัยสุนทร (ทอง)
พระยาชัยสุนทร (ทอง) หรืออีกนามเรียกว่า “ท้าวทอง” เป็นเจ้าเมืองกาฬสินธุ์ ลำดับที่ 5 (พ.ศ. 2389–2394) เป็นต้นเชื้อสายตระกูลเช่น วงศ์กาฬสินธุ์ ทองเยี่ยม เป็นต้นซึ่งผู้ใช้นามสกุลส่วนใหญ่ตั้งรกรากและอาศัยอยู่ในจังหวัดสกลนครกาฬสินธุ์และร้อยเอ็ดในปัจจุบัน
การรับราชการ
•โปรดเกล้าฯพระราชทานเครื่องยศแก่กรมการเมืองประกอบบรรดาศักดิ์ดังนี้
เจ้าเมืองกาฬสินธุ์ “พานเงินเครื่องในถมสำรับหนึ่ง คนโทเงินถมยาดำหนึ่ง ลูกประคำทองหนึ่ง กระบี่บั้งเงินหนึ่ง สัปทนปัศตูหนึ่ง เสื้อเข้มขาบริ้วดีตัวหนึ่ง แพรทับทิมติดขลิบผืนหนึ่ง ชวานปักทองผืนหนึ่ง แพรขาวผืนหนึ่ง ผ้าปูมผืนหนึ่ง” - พร้อมตราประทับประจำตำแหน่งเจ้าเมืองกาฬสินธุ์คือ “เทวดานั่งแท่นถือพระขรรค์และดอกบัว”
อุปฮาด “ถาดหมากเงินคนโทเงินสำรับหนึ่ง สัปทนแพรคันหนึ่ง เสื้อเข้มขาบริ้วดีตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
ราชวงศ์ “ถาดหมากเงินคนโทเงินสำรับหนึ่ง สัปทนแพรคันหนึ่ง เสื้อเข้มขาบลายก้านแย่งตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
ราชบุตร “เสื้ออัตลัตดอกถี่ตัวหนึ่ง ผ้าโพกขลิบผืนหนึ่ง ผ้าดำปักทองผืนหนึ่ง แพรขาวผืนหนึ่ง ผ้าปูมผืนหนึ่ง”
เหตุการณ์สำคัญ
•ปี พ.ศ. 2391 พระยาไชยสุนทร(ทอง) เจ้าเมืองกาฬสินธุ์ มีใบบอกว่า พระศรีสุวรรณ(พระคำแดง) เจ้าเมืองแซงบาดาลป่วยถึงแก่กรรม จึงขอโปรดเกล้าฯ ให้ตั้งอุปฮาด(จำปา) เป็นที่”พระศรีสุวรรณ” ว่าราชการเมืองแซงบาดาลต่อไป
•ปี พ.ศ. 2394 พระบาทสมเด็จพระนั่งเกล้าเจ้าอยู่หัว รัชกาลที่ 3 เสด็จสวรรคต พระยาไชยสุนทร(ทอง)และกรมการเมืองก็ลงไปกรุงเทพ ร่วมถวายเพลิงศพด้วยในครั้งนั้น พระยาไชยสุนทร(ทอง) เจ้าเมืองกาฬสินธุ์ ได้ป่วยไข้ป่า ก็ถึงแก่อนิจกรรมที่กรุงเทพมหานคร
ถึงแก่กรรม
พระยาไชยสุนทร(ทอง) เจ้าเมืองกาฬสินธุ์ ลำดับที่ 5 แก่อนิจกรรมด้วยโรคไข้ป่า ราชการเป็นเจ้าเมืองสนองพระเดชพระคุณ 5 ปี ที่กรุงเทพมหานคร ลูกหลานได้ทำการประชุมเพลิงศพที่กรุงเทพฯแล้วจึงกราบทูลรัชกาลที่ 4 ว่าได้ถึงแก่อนิจกรรมแล้วและสิ้นประวัติพระยาไชยสุนทร (ทอง) เจ้าเมืองกาฬสินธุ์ ลำดับที่ 5 เพียงเท่านี้
ทายาท
1) พระอินทิสาร(ขี่) ราชบุตรเมืองสกลนคร(พ.ศ. 2389-2394)และราชวงศ์เมืองกาฬสินธุ์(พ.ศ. 2394-2412)สมรสกับใครสืบไม่ได้ มีบุตร 5 คน ได้แก่ 1)นางเกษี 2)นางแก้ว 3)นางอู๊ด 4)ท้าวทา 5)ท้าวเปลี่ยน เป็นต้น
2) พระไชยสุนทร(เหม็น) อุปฮาดเมืองกาฬสินธุ์ เมื่อปี พ.ศ. 2415-2419 สมรสกับใครสืบไมได้และมีบุตรกี่คนไม่ปรากฏ
3) พระไชยสุนทร(หนูหมี) อุปฮาดเมืองกาฬสินธุ์ สมรสกับนางขำ มีบุตร 4 คน ได้แก่ 1)นางเสริม 2)นางบู่ทอง 3)ท้าวทับ 4)ท้าวตัน 5)นางเสริม 6)นางทิพย์คลี่(ประคีย์) เป็นต้น
สายสกุลทายาทและเครือญาติ
1)นางเกษี สมรสกับใครสืบไมได้และมีบุตรกี่คนไม่ปรากฏ
2)นางแก้ว สมรสกับใครสืบไมได้และมีบุตรกี่คนไม่ปรากฏ
3)นางอู๊ด สมรสกับพระไชยราษฎร์(ลาด) บุตรคนที่ 3 ของพระยาไชยสุนทร(หล้า) เจ้าเมืองกาฬสินธุ์ ลำดับที่ 4 มีบุตร 2 คนได้แก่ 1)ท้าวคำจันทร์ วงศ์กาฬสินธุ์ 2)ท้าวคำตัน วงศ์กาฬสินธุ์ เป็นต้น
4)ท้าวทา ต้นสกุลอาษาไชย สมรสกับนางแหวน มีบุตร 5 คน ได้แก่ 1)นายคำผล 2)นายเจริญ 3)นางบัวพัน 4)นายถาวร 5)นางเกษร เป็นต้น
5)นางเปลี่ยน ต้นสกุลทองทวี สมรสกับนายกุ้ย(คหบดีคนไทยเชื้อสายจีน) มีบุตร 4 คน ได้แก่ 1)ขุนเสนาสัสดี(ถั่ง) 2)พ.ท.เก่ง 3)นายกว้าง(ส.ส.จังหวัดกาฬสินธุ์) 3)นางคำเบ้า เป็นต้น
ท่านเหล่านี้คือผู้ใช้นามสกุลรุ่นแรกโดยส่วนใหญ่อาศัยอยู่ในตัวอำเภอเมืองของจังหวัดสกลนครและกาฬสินธุ์
1)นางเสริม
3)ท้าวทับ ผู้ตั้งนามสกุลทองเยี่ยม
4)ท้าวตัน
5)นางเสริม
6)นางทิพย์คลี่(ประคีย์) สมรสกับขุนสรรบรรพกิจ(สายทอง ศรีกาฬสินธุ์) บุตรคนที่ 6 ของหลวงสุนทรวุฒิรักษ์(มี ศรีกาฬสินธุ์)มีบุตร 5 คน ได้แก่ 1)นางแสงเงิน 2)นายบันเทิง 3)นายบัณฑูร 4)นางแสงบุหงา 5)นางเกษรา เป็นต้น
โดยท่านเหล่านี้คือผู้ใช้นามสกุล”ทองเยี่ยม”รุ่นแรกโดยส่วนใหญ่อาศัยอยู่ในตัวอำเภอเมืองของจังหวัดกาฬสินธุ์
พิท
พิท (Pit) เป็นบริเวณของผนังเซลล์ที่บาง เนื่องจากมีการสะสมของโครงสร้างของผนังเซลล์น้อยกว่าบริเวณอื่น มีหลายประเภทได้แก่
เชิด ทรงศรี
เชิด ทรงศรีเกิดเมื่อวันที่ 20 กันยายน พ.ศ. 2474 (แต่หยุดอายุตัวเองไว้ที่ 28 ปี) ที่จังหวัดนครศรีธรรมราช เมื่อจบการศึกษาทำงานเป็นครูที่จังหวัดอุตรดิตถ์ ทำงานที่องค์การ ร.ส.พ. จากนั้นจึงลาออกไปเป็นบรรณาธิการนิตยสาร "ภาพยนตร์และโทรทัศน์" เขียนเรื่องสั้น สารคดี บทความ บทละครวิทยุ-โทรทัศน์ บทวิจารณ์ภาพยนตร์ และนวนิยาย  นอกจากนี้ยังแต่งเพลงประกอบภาพยนตร์และละครโทรทัศน์ด้วย ลาออกจากนิตยสาร "ภาพยนตร์และโทรทัศน์" เพื่อสร้างภาพยนตร์ และทำงานนี้มาตลอด
ภาพยนตร์
พ.ศ. 2515 สร้างภาพยนตร์เรื่อง "พ่อปลาไหล" เป็นภาพยนตร์ 16 มม.ที่ทำรายได้สูงสุดในประเทศไทย จากนั้นจึงไปศึกษาต่อศึกษาวิชาการภาพยนตร์เพิ่มเติมที่ยูซีแอลเอ ระหว่างศึกษาต่อ มีแนวคิดที่จะสร้างภาพยนตร์ที่แสดงออกถึงความเป็นไทย แต่ยังไม่ได้สร้างทันที  สร้างเรื่อง  "ความรัก" และ "พ่อไก่แจ้" ก่อน  เพื่อทำความคุ้นเคยกับงานสร้างภาพยนตร์ 35 มม. จากนั้นจึงสร้างภาพยนตร์ 'สำแดงความเป็นไทย' เรื่อง "แผลเก่า"
ผลงานเด่น แผลเก่า
ภาพยนตร์เรื่อง แผลเก่า สร้างจากบทประพันธ์ของ ไม้ เมืองเดิม ซึ่งตีพิมพ์เมื่อ พ.ศ. 2479 ฉายครั้งแรกเมื่อวันที่ 24 ธันวาคม พ.ศ. 2520 มีคำโฆษณาหนังว่า "เราจักสำแดงความเป็นไทยต่อโลก" นำแสดงโดยสรพงศ์ ชาตรี รับบท "ขวัญ", นันทนา เงากระจ่าง รับบท "เรียม", ส.อาสนจินดา, ชลิต เฟื่องอารมย์, เศรษฐา ศิระฉายา และศรินทิพย์ ศิริวรรณ ถ่ายทำด้วยฟิล์ม 35 มม. ในขณะถ่ายทำ เนื่องจากเป็นภาพยนตร์แนวย้อนยุค ในขณะที่ผู้สร้างในขณะนั้นนิยมสร้างภาพยนตร์ร่วมสมัย จึงไม่มีผู้ค้ารายใดซื้อหนังเรื่องนี้ไปฉายเลย แต่เมื่อภาพยนตร์ออกฉาย ปรากฏว่าเป็นที่นิยม ทำรายได้สูงสุดในประเทศไทย ได้รับรางวัลบทประพันธ์ยอดเยี่ยมและรางวัลเครื่องแต่งกายและแต่งหน้ายอดเยี่ยมจากการประกวดในประเทศ ได้รับโล่เกียรติยศภาพยนตร์ที่เชิดชูเอกลักษณ์ไทยยอดเยี่ยมจากพลเอกเกรียงศักดิ์ ชมะนันทน์ นายกรัฐมนตรีในขณะนั้น
พ.ศ. 2524 "แผลเก่า" ได้รับรางวัลกรังด์ปรีซ์จากการประกวดภาพยนตร์ในงาน Festival des 3 Continents เมืองน็องต์ ประเทศฝรั่งเศส
ผลงานอื่น ๆ
เป็นผู้แต่งคำร้องเพลงโดยใช้นามว่าธม ธาตรี โดยส่วนใหญ่จะแต่งให้วงดนตรีสุนทราภรณ์ เช่น เพลงเสียงกระซิบจากเกลียวคลื่น เพลงอย่าห้ามรัก เป็นต้น
และนอกจากจะมีผลงานกำกับภาพยนตร์อันเป็นที่ยอมรับในระดับสูงทั้งในประเทศและในระดับสากลแล้ว เชิด ทรงศรี ยังเป็นที่ยอมรับในระดับนานาชาติถึงความรู้ ประสบการณ์และความสามารถ ได้รับเชิญเป็นกรรมการตัดสินการประกวดภาพยนตร์นานาชาติอย่างต่อเนื่อง
ผลงานกำกับเรื่อง อำแดงเหมือนกับนายริด เมื่อ พ.ศ. 2537 เป็นภาพยนตร์ไทยเรื่องแรกที่ได้รับเลือกเป็น Opening Film ฉายเปิดในงานมหกรรมภาพยนตร์ Focus on Asia 1994 Fukuoka International Film Festival และได้รับเลือกฉาย ณ โรงภาพยนตร์ Art House "Iwanami Hall" และโรงในเครือทั่วประเทศญี่ปุ่น
ในปี พ.ศ. 2540 ได้รับรางวัลบุคคลดีเด่นอาเซียน สาขาสนเทศ ด้านภาพยนตร์
นอกจากนี้ยังมีนิยายตลกเบาสมองร่วมกับ ชาตรีเฉลิม (หม่อมเจ้าชาตรีเฉลิม ยุคล) เรื่อง "รักสองต้องหาม" (ออกอากาศโดยคณะละครสยาม 81 ทางสถานีวิทยุ วพท.เอ เอ็ม จันทร์ - ศุกร์ เวลา 10.30 น. พ.ศ. 2555)
ในปี พ.ศ. 2559 ได้รับรางวัล "ศรีบูรพาเกียรติยศ" จากการกำกับภาพยนตร์เรื่อง “ข้างหลังภาพ” จากนวนิยายเลื่องชื่อของ “ศรีบูรพา” หรือ กุหลาบ สายประดิษฐ์ โดยคงเอกลักษณ์อันโดดเด่นของศรีบูรพาไว้ให้มากที่สุด
บรรพชีวินวิทยา
บรรพชีวินวิทยา (Paleontology) คือ วิชาที่ศึกษาลักษณะรูปร่าง ลักษณะความเป็นอยู่ และประวัติการวิวัฒนการของสิ่งมีชีวิต ได้แก่สัตว์และพืชในธรณีกาล โดยอาศัยข้อมูลหรือร่องรอยต่างๆ ของสัตว์และพืชนั้นๆที่ถูกเก็บบันทึกและรักษาไว้ในชั้นหิน จัดเป็นแขนงหนึ่งของวิชาธรณีวิทยา ที่อาศัยความรู้ทางชีววิทยาปัจจุบันไปเปรียบเทียบกับหลักฐานที่ได้สภาพซากดึกดำบรรพ์ เพื่อให้เข้าใจสภาพแวดล้อมในอดีตในช่วงที่สิ่งมีชีวิตเหล่านี้อาศัยอยู่ ผู้ที่ศึกษาเกี่ยวกับซากดึกดำบรรพ์ เรียกว่า นักบรรพชีวินวิทยา
ยออาน กูร์กุฟ
กูร์กุฟเป็นตัวแทนของฟุตบอลทีมชาติฝรั่งเศส โดยก่อนที่เขาจะก้าวสู่ทีมชุดใหญ่ เขาเล่นให้กับชุดอายุไม่เกิน 19 ปี และชนะในการแข่งขันฟุตบอลชิงแชมป์แห่งชาติยุโรป 2005 อายุไม่เกิน 19 ปี เขาได้ก้าวสู่ทีมชาติชุดใหญ่ครั้งแรกในเดือนสิงหาคม ค.ศ. 2008 โดยยิงประตูแรกให้กับทีมชาติฝรั่งเศสในอีก 2 เดือนต่อมาในนัดแข่งกับโรมาเนีย เขาเป็นผู้เล่นหลักให้กับทีมชาติฝรั่งเศสในฟุตบอลโลก 2010 ตั้งแต่เขาร่วมทีมชาติ เขาได้เล่นเป็นเพลย์เมกเกอร์ ตำแหน่งที่หายไปและไม่สามารถหาตัวมาแทนได้หลังซีดานเกษียณตัวใน ค.ศ. 2006
อ้างอิง
1986
เดอะลาสต์ซอง (เพลงเอกซ์เจแปน)
"เดอะลาสต์ซอง" (The Last Song) เป็นซิงเกิลของเอกซ์เจแปน ออกจำหน่ายเมื่อวันที่ 18 มีนาคม พ.ศ. 2541 หลังจากยุบวงในปี พ.ศ. 2540 เพลงนี้ประพันธ์โดยโยะชิกิ ฮะยะชิ มือกลองและหัวหน้าวง เพลงนี้เป็นเพลงสุดท้ายของเอกซ์เจแปนมาจนถึงปี พ.ศ. 2551 ซึ่งทางวงได้รวมวงอีกครั้งและได้ออกเพลงประกอบภาพยนตร์ ซอว์ไอวี (Saw IV) ชื่อเพลงว่า "ไอ.วี." ซิงเกิลเดอะลาสต์ซองอยู่ในอันดับ 8 ในชาร์ตออริคอน และอยู่ในชาร์ตเป็นเวลานาน 9 สัปดาห์
ปัญหาระดับบรรพบุรุษ
ปัญหาระดับบรรพบุรุษ
ปัญหาระดับบรรพบุรุษเป็นปัญหาพื้นฐานบนกราฟต้นไม้อย่างหนึ่ง มีจุดประสงค์คือต้องการหาจุดยอดที่มีความลึก d จากจุดยอดราก r และมีทิศทางมุ่งเข้าสู่จุดยอด v ปัญหานี้มีความสัมพันธ์กับปัญหาบรรพบุรุษร่วมต่ำสุดซึ่งถามเกี่ยวกับจุดยอดที่เป็นบรรพบุรุษร่วมของจุดยอด 2 จุดและมีความลึกมากที่สุด และจะเห็นได้ว่าแนวคิดของปัญหาระดับบรรพบุรุษหลาย ๆ อย่างก็ได้นำไปใช้ในการแก้ไขปัญหาบรรพบุรุษร่วมต่ำสุดด้วย
ในการแก้ไขปัญหาระดับบรรพบุรุษนี้ วิธีเรียบง่ายสุดก็คือให้เริ่มที่จุดยอด v และค่อย ๆ กระโดดขึ้นทีละหนึ่งระดับไปเรื่อย ๆ จนเมื่อถึงระดับ d แล้วก็จะได้คำตอบ วิธีนี้ไม่ต้องมีการคำนวณล่วงหน้าเลย แต่กรณีเลวร้ายสุดคือต้องใช้เวลาถึง O(n) ซึ่งเสียเวลาเป็นอย่างมาก
เพื่อที่จะลดเวลาการตอบคำถามลง จึงอาจสร้างแถวลำดับ 2 มิติ และเก็บคำตอบทั้งหมดไว้ในตาราง ด้วยวิธีนี้การตอบคำถามก็จะเป็นเพียงการเรียกข้อมูลจากแถวลำดับมาตอบเท่านั้นซึ่งใช้เวลา O(1) อย่างไรก็ตามในการที่จะสร้างตารางคำตอบขึ้นมาก็ต้องใช้เวลาถึง O(n2)
มีขั้นตอนวิธีมากมายที่คิดขึ้นมาเพื่อให้แก้ไขปัญหาระดับบรรพบุรุษได้โดยมีประสิทธิภาพดียิ่งขึ้น ตารางด้านล่างนี้แสดงถึงขั้นตอนวิธีที่มีประสิทธิภาพแตกต่างกันออกไปในการแก้ปัญหาระดับบรรพบุรุษ
ขั้นตอนวิธีตัวชี้กระโดด
ขั้นตอนวิธีตัวชี้กระโดด (Jump pointer algorithm) เป็นขั้นตอนวิธีแบบกำหนดการพลวัต อาศัยการคำนวณล่วงหน้าโดยการสร้างแถวลำดับ 2 มิติ ชื่อ dp ขนาด n × log n โดย dp[v][p] จะชี้ไปยังจุดยอดที่อยู่สูงขึ้นไปจากจุดยอด v เป็นจำนวน 2p ขั้น อาศัยความสัมพันธ์ว่า dp[v][p] = dp[dp[v][p - 1]][p - 1] และกรณีฐานว่า dp[v][0] คือพ่อของจุดยอด v ก็จะสามารถเติมตาราง dp ได้ในเวลา O(n log n)
ในการหาคำตอบ ให้เริ่มต้นจากจุดยอด v และกระโดดโดยใช้ตัวชี้จาก dp ไปให้สูงที่สุดแต่ไม่ไปไกลเกินจุดยอดเป้าหมาย และกระโดดต่อจากจุดยอดนั้นไปเรื่อย ๆ จนกว่าจะเจอจุดยอดเป้าหมาย เนื่องจากการหาตัวชี้ที่จะใช้นั้นสามารถทำได้ใน O(1) จากสูตร และการกระโดดแต่ละครั้งจะเหลือระยะห่างน้อยลงไป 2 เท่า จึงทำให้ใช้เวลา O(log n) ในการกระโดด
ขั้นตอนวิธีบันได
ขั้นตอนวิธีบันได (Ladder algorithm) ใช้แนวคิดที่ว่าปัญหาระดับบรรพบุรุษสามารถแก้ได้อย่างง่ายดายหากกราฟต้นไม้ที่จะประมวลผลเป็นกราฟวิถี เนื่องจากสามารถเปลี่ยนวิถีดังกล่าวไปเป็นแถวลำดับได้ และในการตอบคำถามก็เป็นเพียงการเรียกข้อมูลจากแถวลำดับโดยตรง อย่างไรก็ตามแนวคิดนี้ใช้ไม่ได้กับกราฟต้นไม้ทั่วไปที่มีกิ่งแตกออกมามากมาย จึงใช้วิธีแบ่งต้นไม้ออกเป็นหลาย ๆ วิถี และเก็บข้อมูลของวิถีต่าง ๆ ไว้ในแถวลำดับ และดำเนินการด้วยแนวคิดดังที่กล่าวมา สังเกตว่าด้วยวิธีนี้แล้วการกระโดดเพื่อหาคำตอบปัญหาระดับบรรพบุรุษแต่ละครั้งสามารถกระโดดข้ามไปเป็นวิถีได้เลย
การแยกส่วนของวิถียาวสุด
การแยกส่วนของวิถียาวสุด (Longest path decomposition) เป็นการหาวิถียาวสุดจากรากของต้นไม้ไปถึงใบทั้งหลาย หลังจากหาได้แล้วก็จะนำจุดยอดในวิถียาวสุดไปเรียงเก็บไว้ในแถวลำดับ 'LP' จากรูป 1. ก็จะได้ว่าวิถียาวสุดคือวิถีจาก r → v ดังนั้น LP ของ r ก็จะมีข้อมูล LP[r][0] = r, LP[r][1] = a, ..., LP[r][5] = v หลังจากเก็บข้อมูลวิถีเสร็จแล้วก็จะทำการลบวิถีนี้ออกจากต้นไม้ ทำให้ต้นไม้ถูกแยกออกเป็นหลายส่วน ก็ให้เริ่มต้นขั้นตอนดังกล่าวอีกรอบโดยพิจารณาต้นไม้ย่อยทั้งหลายที่เหลือเป็นต้นไม้ใหม่ เมื่อดำเนินการไปเรื่อย ๆ ก็จะไม่เหลือจุดยอดในต้นไม้อีก และแต่ละจุดยอดก็จะเก็บอยู่ในแถวลำดับเพียงแค่ครั้งเดียวเท่านั้น
ในการดำเนินการดังกล่าว สามารถกระทำได้โดยทำการค้นหาในแนวลึก ซึ่งใช้เวลาในการดำเนินการ O(n) ส่วนในการหาคำตอบปัญหาระดับบรรพบุรุษ LA(v, d) ก็ให้เริ่มจากจุดยอด v และหาว่า v อยู่ใน LP ชุดไหน จากนั้นก็กระโดดไปยังต้นของ LP และกระโดดขึ้นหนึ่งขั้น และดำเนินการแบบนี้ซ้ำไปเรื่อย ๆ จนกว่าจะกระโดดไปเจอต้นของ LP ที่มีความลึกน้อยกว่า d ซึ่งแสดงให้เห็นว่า LP ชุดนั้นมีจุดยอดคำตอบอยู่ ก็สามารถคำนวณหาตำแหน่งของจุดยอดนั้นและตอบได้ภายในเวลา O(1) เลย
อย่างไรก็ตาม ในกรณีเลวร้ายมากสุด (รูป 2.) จะต้องใช้เวลาในการกระโดดระหว่างวิถีต่าง ๆ มากถึง Θ(√n) ซึ่งค่านี้สามารถลดได้จากการใช้การแยกส่วนของบันไดซึ่งเป็นหัวข้อถัดไป
การแยกส่วนของบันได
การแยกส่วนของบันได (Ladder decomposition) ใช้แถวลำดับ 'Ladder' มีลักษณะขั้นตอนวิธีแทบจะเหมือนกับการแยกส่วนของวิถียาวสุดทุกประการ แต่แตกต่างตรงที่แถวลำดับ Ladder นอกจากจะเก็บข้อมูลของลูกหลานของรากต้นไม้ย่อยแล้ว ยังเก็บข้อมูลบรรพบุรุษเป็นจำนวนข้อมูลเท่ากับจำนวนลูกหลานที่เก็บไว้ด้วย กล่าวคือหาก LP มีขนาด size(LP) แล้ว จะได้ว่า size(Ladder) เท่ากับ 2 × size(LP) ยกเว้นในกรณีที่บรรพบุรุษขึ้นไปถึงรากของต้นไม้ ซึ่งในกรณีนั้นจะมีสมาชิกน้อยกว่า 2 × size(LP)
จากการเก็บข้อมูลแบบนี้ สังเกตว่าหากเริ่มต้นที่จุดยอด v ซึ่ง Ladder ของ v มีขนาดดั้งเดิม h เมื่อผ่านการเพิ่มจุดยอดบรรพบุรุษแล้วก็จะมีขนาด 2h แทน กรณีเลวร้ายมากสุดในการกระโดดก็คือขณะนี้กำลังอยู่ที่รากของต้นไม้ย่อย ซึ่งจะทำให้กระโดดได้เพียง h ขั้น ในรอบที่สอง แน่นอนว่า Ladder ของจุดยอดที่กำลังอยู่ต้องมีขนาดดั้งเดิมมากกว่าหรือเท่ากับ 2h แน่นอน เมื่อเพิ่มจุดยอดบรรพบุรุษเข้าไปแล้วก็จะทำให้มีขนาดเป็น 4h เช่นเดียวกันกับรอบที่แล้ว กรณีเลวร้ายมากที่สุดก็คือขึ้นไปได้เพียง 2h และในรอบต่อ ๆ ไปอย่างเลวร้ายที่สุดก็จะขึ้นได้ 4h 8h 16h ไปเรื่อย ๆ และจากที่ h มีค่าน้อยสุดคือ 1 จึงทำให้สรุปได้ว่าการกระโดดโดยรวมจะใช้เวลาเพียง O(log n)
ขั้นตอนวิธีบันได
ขั้นตอนวิธีนี้รวม 'ขั้นตอนวิธีตัวชี้กระโดด' และ 'การแยกส่วนของบันได' เข้าด้วยกัน โดยสังเกตว่าจากการกระโดดหนึ่งครั้งของ 'ขั้นตอนวิธีตัวชี้กระโดด' ไปที่จุดยอด z ไป 2p ขั้น จะเหลือการกระโดดอีกไม่ถึง 2p ขั้นเช่นกันเพื่อที่จะไปถึงจุดยอดเป้าหมาย และจากการที่เพิ่งกระโดดขึ้นมา 2p ขั้น Ladder ของ z ก็จะมีขนาดมากกว่าหรือเท่ากับ 2p ทำให้ Ladder ของ z นี้เก็บข้อมูลของจุดยอดปลายทางกับจุดยอด z ไว้ในแถวลำดับเดียวกันอย่างแน่นอน ดังนั้นจึงสามารถตอบคำถามนี้ได้ในเวลา O(1)
กิเยร์โม เอสตาบิเล
ทีมชาติ
เขาสามารถทำแฮตทริกให้กับทีมชาติได้เป็นครั้งแรกในนัดที่พบกับเม็กซิโกซึ่งเป็นนัดแรกของเจ้าตัวด้วย โดยนัดนั้นอาร์เจนตินาถล่มเม็กซิโกไปอย่างยับเยิน 6-3
ในนัดชิงชนะเลิศที่จะต้องเผชิญหน้ากับเจ้าภาพอย่างอุรุกวัย เอสตาบีเลได้ทำประตูให้อาร์เจนตินานำอุรุกวัย 2-1 เมื่อจบการแข่งขันในครึ่งแรก อย่างไรก็ตาม เจ้าภาพอุรุกวัยได้พลิกสถานการณ์ภายในครึ่งหลัง ทำให้จบเกม อาร์เจนตินาของเอสตาบีเลต้องพ่ายแพ้ให้กับเจ้าภาพไป 4-2
และนั่นก็คือฟุตบอลโลกสมัยเดียวของเจ้าตัว
เสียชีวิต
สตาบิเล่ได้เสียชีวิตลงเมื่อวันที่ 26 ธันวาคม 1966 หลังจบศึกฟุตบอลโลกที่ประเทศอังกฤษ
รองเท้านารีเหลืองเลย
รองเท้านารีเหลืองเลย หรือรองเท้านารีคอขาว เป็นกล้วยไม้ดิน พบตามซอกหินหรือที่ร่ม แพร่กระจายตั้งแต่จีนตอนใต้ พม่าและทางเหนือของอินเดีย ใบรูปขอบขนาน หนา ก้านช่อดอกยาว ดอกสีเขียวหรือเขียวอมม่วง มีขน ดอกเดี่ยว ออกดอกเดือนธันวาคมถึงมีนาคม
ยุน ว็อน-โล
ยุน ว็อน-โล (, 1502? - 1547) ขุนนางคนสำคัญและเป็นแกนนำ ฝ่ายยุนเล็ก ในรัชสมัย พระเจ้าชุงจง กษัตริย์องค์ที่ 11 แห่ง ราชวงศ์โชซ็อน เป็นพระเชษฐาหรือพระอนุชาของ พระนางมุนจ็อง พระมเหสีองค์ที่ 3 ของพระเจ้าชุงจงและเป็นพี่ชายหรือน้องชายของ ยุน ว็อน-ฮย็อง อีกหนึ่งแกนนำคนสำคัญของฝ่ายยุนเล็ก
ใน ค.ศ. 1515 พระนางชังกย็อง พระมเหสีองค์ที่ 2 ของพระเจ้าชุงจงมีพระประสูติกาลพระราชโอรสให้กับพระเจ้าชุงจงคือ องค์ชายลีโฮ (ในเวลาต่อมาคือ พระเจ้าอินจง) และสิ้นพระชนม์หลังจากนั้นไม่นาน อีก 2 ปีต่อมาคือใน ค.ศ. 1517 พี่สาวหรือน้องสาวของเขาจึงได้ถวายตัวเป็นพระมเหสีองค์ที่ 3 ของพระเจ้าชุงจงพระนามว่าพระนางมุนจ็อง
ใน ค.ศ. 1534 เมื่อพระนางมุนจ็องมีพระประสูติกาลพระราชโอรสให้กับพระเจ้าชุงจงคือ องค์ชายลีฮวาน (ต่อมาคือ พระเจ้ามย็องจง) ขณะนั้นทั้ง ยุน ว็อน-โล และ ยุน ว็อน-ฮย็อง ได้เข้ารับราชการในราชสำนักทำให้มีการก่อตั้ง ฝ่ายยุนเล็ก ขึ้นมาเพื่อคานอำนาจกับ ฝ่ายยุนใหญ่ ที่ครองอำนาจอยู่ก่อนแล้วกล่าวคือ ฝ่ายยุนใหญ่ เป็นฝ่ายที่สนับสนุนองค์ชายรัชทายาทลีโฮนำโดย ยุนอิม พระมาตุลา (ลุง) ขององค์ชายรัชทายาทเพราะยุนอิมเป็นพระเชษฐาของพระนางชังกย็องพระมารดาขององค์ชายรัชทายาทขณะที่ ฝ่ายยุนเล็ก เป็นฝ่ายที่สนับสนุนองค์ชายลีฮวานซึ่งในเวลาต่อมาได้รับพระราชทานพระอิสริยยศเป็น องค์ชายคย็องว็อน
ใน ค.ศ. 1537 คิม อัน-โร ถูกจับและถูกประทานยาพิษในคดีทุจริตส่งผลให้ยุนอิมเป็นผู้นำฝ่ายยุนใหญ่แต่เพียงผู้เดียว
หลังจากฝ่ายยุนใหญ่หมดอำนาจใน ค.ศ. 1545 ส่งผลให้ฝ่ายยุนเล็กก้าวขึ้นมามีอำนาจในราชสำนัก ยุน ว็อน-ฮย็อง ซึ่งขณะนั้นเป็นอัครมหาเสนาบดีเกิดความหวาดระแวงในตัว ยุน ว็อน-โล ขึ้นมาทำให้ใน ค.ศ. 1547 ยุน ว็อน-โล ถูกจับและถูกประทานยาพิษในที่สุด
กรดไฮยาลูรอนิก
กรดไฮยาลูรอน หรือ กรดไฮยาลูรอนิก (Hyaluronic acid;  ; ตัวย่อ HA; คู่เบส ไฮยาลูรอเนต; hyaluronate) หรือ ไฮยาลูรอแนน (hyaluronan) เป็นสารไกลโคสะมิโนไกลแคน (glycosaminoglycan) ที่ไม่มีหมู่ซัลเฟต (nonsuphated) และเป็นประจุลบ พบกระจายอยู่ทั่วไปในเนื้อเยื่อเกี่ยวพัน, เนื้อเยื่อบุผิว และ เนื้อเยื่อประสาท (neural tissue) กรดไฮยาลูรอนแตกต่างจากไกลโคสะมิโนไกลแคนอื่น ๆ ตรงที่ไม่มีหมู่ซัลเฟต (nonsulphated), ก่อตัวขึ้นในเยื่อหุ้มเซลล์แทนที่กอลจิแอพพาราตัส และอาจมีขนาดที่ใหญ่มาก ค่า HA ในไขข้อ (synovial HA) ของมนุษย์อยู่ที่ประมาณ 7 ล้าน Da ต่อโมเลกุล หรือคิดเป็นไดแซคคาไรด์มอนอเมอร์กว่า 20,000 มอนอเมอร์ ขณะที่บางแหล่งอ้างอิงระบุค่า 3–4 ล้านดาลตัน นอกจากนี้ HA ยังเป็นองค์ประกอบหลักของเมตริกซ์นอกเซลล์ และมีส่วนช่วยอย่างมากในการขยาย (proloferation) และการเคลื่อนที่ (migration) ของเซลล์ และอาจมีส่วนเกี่ยวข้องกับการเกิดเนื้องอกที่อันตรายถึงชีวิต
โดยเฉลี่ย มนุษย์ที่มีมวล 70 กิโลกรัมจะมีไฮยาลูรอแนนอยู่ 15 กรัมโดยประมาณ หนึ่งในสามของจำนวนนี้จะหายไปหรือเปลี่ยนสภาพทุก ๆ วัน (ผ่านการสลาย - degraded หรือใช้ในการสังเคราะห์ - synthesis) HA ถือเป็นองค์ประกอบสำคัญของแคปซูลเคลือบเซลล์ของสเตรปโตคอกคัสกลุ่ม A (group A streptococcus) และเชื่อว่ามีส่วนสำคัญในการก่อศักยภาพก่อโรค (virulence)
เจ้าหญิงพีช
เจ้าหญิงพีช (Princess Peach (ピーチ姫)) เป็นตัวละครที่เริ่มปรากฏตัวตั้งแต่เกมซูเปอร์มาริโอบราเธอร์สเป็นเจ้าหญิงแห่งอาณาจักรเห็ด (อังกฤษ: Mushroom kingdom) พีชเป็นเจ้าหญิงที่โด่งดังที่สุดในบรรดาเจ้าหญิงทั้งหมดในเกมมาริโอ มักจะโดนบาวเซอร์ลักพาตัวกลับปราสาทของตนบ่อยครั้ง และทุกๆครั้งมาริโอจะนำเจ้าหญิงพีชกลับปราสาทได้เสมอ มีทหารประจำอาณาจักรชื่อว่าโท้ด ลักษะของตัวละครคือผมสีเหลือง หรือสีทอง ตาสีฟ้า สวมถุงมือสีขาว เดรสสีชมพูและมงกุฎอันเล็กอันเป็นเอกลักษณ์ของตัวละคร
เกี่ยวกับตัวละคร
ชื่อของเจ้าหญิงพีช ตั้งตามชื่อผลลูกท้อซึ่งมีสีแดงอมเหลือง แต่ว่าในบางประเทศฝั่งตะวันตกจะรู้จักเธอในนามเจ้าหญิงเห็ดพิษ (Princess Toadstool) ในเกมแต่ละภาคจะมีการเรียกชื่อระหว่างสองชื่อนี้สลับกันมั่วซั่ว แต่ว่าในช่วงหลังชาวฝรั่งมักจะนิยมเรียกเธอว่าเจ้าหญิงพีชมากกว่า
ลักษณะนิสัย
พีชเป็นคนที่ร่าเริงมักจะชวนมาริโอและลุยจิไปปาร์ตี้น้ำชาเสมอและเป็นคนที่ใจดีต่อโท้ดมากและเป็นที่รักของทุกคน เป็นตัวละครที่มักถูกบาวเซอร์ลักพาตัวไปประจำ แต่ก็สามารถนำเธอกลับมาได้ทุกที
แสนแสบ (เพลง)
เพลง แสนแสบ เป็นเพลงประกอบภาพยนตร์เรื่องแผลเก่า เมื่อ พ.ศ. 2503 ขับร้องโดย ชรินทร์ นันทนาคร ต่อมานำกลับมาขับร้องใหม่โดย ไพรวัลย์ ลูกเพชร ประกอบภาพยนตร์ แผลเก่า (2520) ของ เชิด ทรงศรี
เพลง แสนแสบ
คำร้อง: ชาลี อินทรวิจิตร
ทำนอง: สมาน กาญจนะผลิน
ขับร้อง: ชรินทร์ นันทนาคร
ขับร้อง: ไพรวัลย์ ลูกเพชร
สปีดเดอร์ไบค์
สปีดเดอร์ไบค์ เป็นยานพาหนะชนิดหนึ่งในภาพยนตร์ นวนิยาย หนังสือการ์ตูน และสื่ออื่น ๆ ของสตาร์ วอร์ส สปีดเดอร์ไบค์มีบทบาทมากมายในสตาร์ วอร์ส ในภาพยนตร์ สปีดเดอร์ไบค์ได้ปรากฏตัวครั้งแรกในการกลับมาของเจไดและยังมีบทบาทในเอพพิโซดอื่น ๆ
สปีดเดอร์ไบค์ หรือ โฮเวอร์ไบค์ (ภาษาอังกฤษ: Speeder bike, hover bikes) เป็นยานพาหนะยกตัวด้วยแรงดันแบบเปิด มันจุผู้โดยสารได้หนึ่งหรือสองคน สปีดเดอร์ไบค์มีจุดเด่นเรื่องความเร็วและความคล่องตัวมากกว่าแลนด์สปีดเดอร์ และเป็นที่นิยมในหมู่วัยรุ่นที่มองหาความตื่นเต้นและในการลาดตระเวนทางทหาร สปีดเดอร์ไบค์โดยทั่วไปนั้นจะไต่ระดับสูงได้มากสุดที่ 10 เมตร (32 ฟุต) และท่องไปตามภูมิประเทศที่หยาบได้ บางบริษัทจะเสริมรถพ่วงข้างสปีดเดอร์ไบค์ลงไป
อิทธิพัทธ์ ฐานิตย์
อิทธิพัทธ์ ฐานิตย์ (เกิด 4 สิงหาคม พ.ศ. 2538) ชื่อเล่น ก็อต เป็นนักแสดงและนายแบบชาวไทย อดีตนักแสดงสังกัดบรอดคาซท์ ไทย เทเลวิชั่น ปัจจุบันเป็นนักแสดงอิสระ
ประวัติ
อิทธิพัทธ์ เกิดเมื่อวันที่ 4 สิงหาคม พ.ศ. 2538 ที่ จังหวัดสมุทรปราการ ประเทศไทย มีน้องสาวชื่อ เกด พัทร์ธีรา ฐานิตย์ จบการศึกษาระดับปริญญาตรีจาก คณะนิเทศศาสตร์ มหาวิทยาลัยอัสสัมชัญ เขามีแบรนด์เสื้อผ้าของตัวเองชื่อว่า XXG store
ชีวิตส่วนตัวกำลังคบหากับ ริชชี่ อรเณศ ดีคาบาเลส นักแสดงและอดีตนักแบดมินตันที่พบรักจากการแสดงละคร ซ่อนเงารัก
เขินนักรักซะเลย
เขินนักรักซะเลย (Introverted Boss; 내성적인 보스) เป็นละครโทรทัศน์เกาหลีใต้ในปี ค.ศ. 2017 กำกับโดย ซง ฮย็อน-อุก เขียนบทโดย จู ฮวา-มี และนำแสดงโดย ย็อน อู-จิน และ พัก ฮเย-ซู ออกอากาศทางช่องเคเบิลทีวี ทีวีเอ็น ทุกวันจันทร์และอังคาร เวลา 23:00 น. เริ่มตอนแรกเมื่อวันที่ 16 มกราคม ค.ศ. 2017
เรตติง
ในตารางด้านล่าง <span style="color:blue" class="" data-ve-attributes="{"style":"color:blue"}">ตัวเลขสีฟ้า แสดงถึงเรตติงที่ได้รับต่ำที่สุด และ <span style="color:red" class="" data-ve-attributes="{"style":"color:red"}">ตัวเลขสีแดง แสดงถึงเรตติงที่ได้รับสูงที่สุด
พระครูอดุลสีลกิตติ์
พระครูอดุลสีลกิตติ์  เป็นพระภิกษุชาวไทย ปัจจุบันดำรงตำแหน่งเป็นเจ้าอาวาส วัดธาตุคำ (บรมพิมานราชสัณฐานสุวัณณกุฎีติปฎกมหาสังฆราชวาส) ตำบลหายยา อำเภอเมืองเชียงใหม่ จังหวัดเชียงใหม่
แซวิจการ์เดน
แซวิจการ์เดน (Savage Garden) เป็นวงดนตรีป็อปจากออสเตรเลีย ประกอบด้วยนักร้องนำ แดเรน เฮส์และนักดนตรี แดเนียล โจนส์ วงก่อตั้งในปี 1994 หลังเฮส์เข้ามาเป็นนักร้องนำวงเรดเอดจ์ ซึ่งเป็นวงที่โจนส์ก่อตั้งร่วมกับพี่น้องของเขา ต่อมาเฮส์และโจนส์ออกจากวงเรดเอดจ์มาทำวงด้วยกันในชื่อครัช ก่อนจะเปลี่ยนชื่อเป็นแซวิจการ์เดนในภายหลัง เดโมเทปของทั้งสองได้รับการตอบรับจากค่ายวิลเลจโรดโชว์/วอร์เนอร์มิวสิก ในปี 1996 วงออกซิงเกิลแรก "ไอวอนต์ยู" ที่ขึ้นถึงอันดับที่ 4 ของชาร์ตเพลงสมาคมผู้ประกอบกิจการเพลงออสเตรเลีย (ARIA) ความสำเร็จดังกล่าวทำให้วงได้เซ็นสัญญาเป็นศิลปินในสังกัดโคลัมเบียเรเคิดส์
พระครูอดุลสีลกิตติ์
ประวัติ
พระครูอดุลสีลกิตติ์ เกิดวันที่ 4 ฯ   10  ปีมะเมีย  วันที่ 8 กันยายน  2497 ณ บ้านสันป่าข่า ตำบลสันทราย อำเภอฝาง จังหวัดเชียงใหม่ บรรพชาเมื่อ ปีพุทธศักราช 2509 ณ วัดศรีมงคล ตำบลสันทราย อำเภอฝาง จังหวัดเชียงใหม่ โดยมี ท่านพระครูโสภณเจติยามราม เจ้าคณะอำเภอฝางในขณะนั้นเป็น พระอุปัชฌาย์ อุปสมบทเมื่อ ปีพุทธศักราช 2518 ณ วัดเจดีย์งาม ตำบลเวียง อำเภอฝาง จังหวัดเชียงใหม่ โดยมี พระครูโสภณเจติยามรามเป็น พระอุปัชฌาย์ พระครูวุฒิญาณพิศิษฏ์ เป็น พระอนุสาวนาจารย์ พระครูเทพวุฒิธรรม เป็น พระกรรมวาจาจารย์
แซวิจการ์เดน
เดือนมีนาคม 1997 วงเผยแพร่ซิงเกิลที่สาม "ทรูลีแมดลีดีปลี" ซิงเกิลนี้ขึ้นเป็นอันดับที่ 1 ของชาร์ตเพลง ARIA และกลายเป็นหนึ่งในเพลงที่รู้จักดีที่สุดของวง อัลบั้มแรกที่ใช้ชื่อเดียวกับวงเผยแพร่ในเดือนเดียวกันและอยู่ในอันดับที่ 1 ของชาร์ตเพลง ARIA นาน 19 สัปดาห์ เดือนกันยายน ปีเดียวกัน วงได้รับรางวัลอาเรียมิวสิกอะวอดส์ 10 รางวัลจากการเสนอชื่อเข้าชิง 13 รางวัล
พระครูอดุลสีลกิตติ์
ผลงานการเขียน
พระครูอดุลสีลกิตติ์เป็นพระผู้มีความรู้ความสามารถในด้านวรรณกรรมล้านนารูปหนึ่ง จนได้รับขนานจากประชาชนทั่วไปและในวงศ์คณะสงฆ์ล้านนาว่า ปราชญ์ล้านนา ท่านได้แต่งหนังสือหลายเล่นที่เป็นที่นิยมและรู้จักทั่วไป อาทิเช่น
แซวิจการ์เดน
เดือนกันยายน 1999 วงเผยแพร่ซิงเกิล "ไอนูว์ไอเลิฟด์ยู" ซิงเกิลนี้เป็นซิงเกิลที่สองของวงที่ขึ้นถึงอันดับที่ 1 ของชาร์ตเพลงบิลบอร์ดฮอต 100 อัลบั้มที่สองของวงชื่อ แอฟเฟอร์เมชัน เผยแพร่ในเดือนพฤศจิกายน ปีเดียวกัน อัลบั้มนี้ได้รับการรับรองระดับ 8×แพลตินัมจาก ARIA แซวิจการ์เดนประกาศยุบวงในปี 2001 เฮส์กลายเป็นศิลปินเดี่ยว ส่วนโจนส์ทำงานด้านโปรดักชันและเป็นโปรดิวเซอร์เพลง
อนิพรณ์ เฉลิมบูรณะวงศ์
อนิพรณ์ เฉลิมบูรณะวงศ์ (เกิด 19 มีนาคม พ.ศ. 2537) ชื่อเล่น แนท เป็นนางงาม นางแบบ นักแสดง และพิธีกรชาวไทย ดำรงตำแหน่งมิสยูนิเวิร์สไทยแลนด์ 2558 รวมถึงเป็นตัวแทนประเทศไทย​ในการประกวดนางงาม​จักรวาล​ หรือมิสยูนิเวิร์ส 2015 ณ ลาสเวกัส​ สหรัฐอเมริกา และสามารถผ่านเข้าถึงรอบ 10 คนสุดท้ายอีกด้วย และได้รางวัลชุดประจำชาติยอดเยี่ยม (ตุ๊ก ตุ๊ก ไทยแลนด์)​
ประวัติ
อนิพรณ์ เฉลิมบูรณะวงศ์เกิดที่จังหวัดสิงห์บุรี เป็นบุตรคนเล็กของภิญญลักษณ์ เฉลิมบูรณะวงศ์ มารดา มีพี่สาวเป็นนางแบบชื่อ อนิพรรณ หลังบิดามารดาหย่าร้างกัน เธอและพี่สาวจึงอยู่ในการดูแลของสนิทและศรีหลั่น กาวิเศษ ตาและยาย ในวัยเด็ก เธอช่วยมารดาขายของในตลาด เคยเป็นแม่ค้าขายหมูทอด เก็บผักขาย และรับจ้างตามโรงงานช่วงปิดเทอม จนเมื่อศึกษาต่อในระดับอุดมศึกษาจึงคิดหารายได้ด้วยการเดินแบบ และทำงานในห้างสรรพสินค้าในบางโอกาส
อนิพรณ์สำเร็จการศึกษาระดับมัธยมศึกษาจากโรงเรียนเขลางค์นคร (ปัจจุบันคือโรงเรียนเตรียมอุดมศึกษาพัฒนาการ เขลางค์นคร) จบการศึกษาระดับปริญญาตรีจากคณะสังคมสงเคราะห์ศาสตร์ มหาวิทยาลัยธรรมศาสตร์
การประกวด
อนิพรณ์ เฉลิมบูรณะวงศ์ ได้ครองตำแหน่งมิสยูนิเวิร์สไทยแลนด์ 2558 เมื่อวันที่ 18 กรกฎาคม พ.ศ. 2558 ที่รอยัลพารากอนฮอลล์ สยามพารากอน และเป็นตัวแทนสาวไทยไปประกวดนางงามจักรวาล 2015 จัดขึ้นที่ลาสเวกัส รัฐเนวาดา สหรัฐอเมริกา เธอเข้ารอบ 10 คนสุดท้าย และคว้ารางวัลชุดประจำชาติยอดเยี่ยม
ในหมู่แฟนนางงาม มีการกล่าวถึงเธอไว้ว่า เธอเป็นผู้เปิดประตูประเทศไทย ให้เข้าสู่ Top ต่างๆ มาจนถึงปัจจุบัน จากการที่เธอมีการไหว้และกราบเวที ที่ถูกบันทึกไว้ในการสัมภาษณ์ของนางงามท่านหนึ่ง โดยด้านหลังเป็นเธอกำลังไหว้และกราบเวที ถือเป็นการเปิดศักราชและประตูของประเทศไทยในเวที นางงามจักรวาล
ผลงานพิธีกร
โทรทัศน์
ออนไลน์
เมื่อไหร่จะรัก
"เมื่อไหร่จะรัก" เป็นซิงเกิลในปี พ.ศ. 2550 ของศิลปินวงด็อกเตอร์ ฟู จากอัลบั้ม ไม่ใช่เทวดา ประพันธ์คำร้องโดย ประตูสีชา แต่งทำนองและเรียบเรียงโดย ชัยวัฒน์ บุญรอด ออกจำหน่ายในวันที่ 17 มกราคม พ.ศ. 2551
การตอบรับ
เพลง เมื่อไหร่จะรัก ได้อันดับ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พิกเซล 4
พิกเซล 4 (Pixel 4) เป็นสมาร์ทโฟนแอนดรอยด์ ในตระกูลกูเกิลพิกเซล เป็นรุ่นต่อจากพิกเซล 3 เปิดตัวอย่างเป็นทางการเมื่อวันที่ 15 ตุลาคม 2019 และเริ่มวางจำหน่ายในสหรัฐอเมริกาเมื่อวันที่ 24 ตุลาคม 2019 และยกเลิกการผลิตในในเดือนสิงหาคม 2020
อินเตอร์แบรนด์
อินเตอร์แบรนด์ (Interbrand) คือบริษัทให้คำปรึกษาด้านตราสินค้า ให้ความเชี่ยวชาญในแต่ละด้าน เช่น การวางกลยุทธ์, การวิเคราะห์, การประเมินมูลค่า, การออกแบบองค์กร, การจัดการตราสินค้าในรูปแบบดิจิทัล, การออกแบบบรรจุภัณฑ์ และการตั้งชื่อ โดยอินเตอร์แบรนด์ มีสำนักงานอยู่ 24 แห่ง ใน 17 ประเทศ
อรุณ สรเทศน์
ศาสตราจารย์ อรุณ สรเทศน์ อดีตรัฐมนตรีว่าการทบวงมหาวิทยาลัยของรัฐ อดีตรัฐมนตรีว่าการกระทรวงอุตสาหกรรม ในรัฐบาลศาสตราจารย์สัญญา ธรรมศักดิ์ และอดีตอธิการบดีจุฬาลงกรณ์มหาวิทยาลัย
ประวัติ
อรุณ สรเทศน์ เกิดเมื่อ พ.ศ. 2457 ที่กรุงเทพมหานคร จบการศึกษาระดับมัธยมศึกษาจากโรงเรียนอัสสัมชัญ ปริญญาตรี วิศวกรรมศาสตรบัณฑิต (โยธา) จากคณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2480 และจบการศึกษาระดับปริญญาตรี วิศวกรรมศาสตรบัณฑิต (สุขาภิบาล) จากคณะวิศวกรรมศาสตร์ มหาวิทยาลัยเชสเตอร์ ประเทศอังกฤษ ปริญญาโท วิศวกรรมศาสตรมหาบัณฑิต (โยธา) และปริญญาเอก วิศวกรรมศาสตรดุษฎีบัณฑิต มหาวิทยาลัยเชฟฟิลด์ ประเทศอังกฤษ ด้านชีวิตครอบครัวสมรสกับท่านผู้หญิง วรรณพิมล สรเทศน์
การทำงาน
อรุณ สรเทศน์ เริ่มรับราชการเป็นอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย ได้รับแต่งตั้งเป็นคณบดีคณะวิศวกรรมศาสตร์ จุฬาลงกรณ์มหาวิทยาลัย และเป็นอธิการบดีจุฬาลงกรณ์มหาวิทยาลัย ตั้งแต่ปี พ.ศ. 2514 ถึง พ.ศ. 2518 ต่อมาในรัฐบาลของศาสตราจารย์ สัญญา ธรรมศักดิ์ ได้รับแต่งตั้งเป็นรัฐมนตรีว่าการทบวงมหาวิทยาลัยของรัฐ และเป็นรัฐมนตรีว่าการกระทรวงอุตสาหกรรมในรัฐบาลศาสตราจารย์ สัญญา ธรรมศักดิ์ ชุดที่ 2 นอกจากนั้นยังเคยได้รับแต่งตั้งเป็นกรรมการผู้จัดการร่วม บริษัท ชลประทานซีเมนต์ จำกัด
การฟื้นฟูเค็มมุ
การฟื้นฟูพระราชอำนาจปีเค็มมุ (建武の新政 (Kenmu no shinsei)) หรือ การฟื้นฟูเค็มมุ เป็นช่วงเวลาสามปีแห่งการปกครองของจักรพรรดิใน ประวัติศาสตร์ญี่ปุ่น ระหว่าง ยุคคามากูระ และ ยุคมูโรมาจิ ระหว่างปี ค.ศ. 1333 ถึง 1336
การฟื้นฟูปีเค็มมุ เป็นความพยายามของ จักรพรรดิโกไดโงะ เพื่อล้มล้างการปกครองของ รัฐบาลโชกุนคามากูระ และฟื้นฟูราชวงศ์ให้กลับคืนสู่พระราชอำนาจโดยกลับสู่รัฐบาลพลเรือนหลังจาก 148 ปีของรัฐบาลทหารโดยพฤตินัยที่ปกครองประเทศอยู่ที่เมือง คามากูระ จักรพรรดิโกไดโงะเปิด สงครามปีเก็งโก ในปี ค.ศ. 1331 กับรัฐบาลโชกุนคามากูระ แต่พ่ายแพ้และถูก เนรเทศ ไปยัง หมู่เกาะโอกิ
สนามแสดงช้าง
สนามแสดงช้าง สร้างเมื่อปี พ.ศ. 2545 ตั้งอยู่ติดกับสนามกีฬาศรีณรงค์โดยสร้างขึ่นโดยงบประมาณขององค์การบริหารส่วนจังหวัดสุรินทร์และการท่องเที่ยวแห่งประเทศไทย ใช้สำหรับการแสดงช้างและแสดงคอนเสิร์ตและการแสดงช้างในงานช้างและกาชาดสุรินทร์ โดยเดิมนั้นสุรินทร์ เอฟซีได้เข้ามาเช่าสนามแห่งนี้เป็นสนามเหย้าเพียงแค่ 5 ปี ก็กลับไปใช้สนามกีฬาศรีณรงค์ซึ่งอยู่ฝั่งตรงข้าม และในปีพ.ศ. 2555องค์การบริหารส่วนจังหวัดสุรินทร์ได้ทำการปรับปรุงสนามโดยการติดตั้งเก้าอี้ ระบบไฟใหม่ และหญ้าสนาม จนแล้วสร้างเสร็จในที่สุด
นิยม มารยาท
นิยม มารยาท (พ.ศ.2479 - 24 ตุลาคม 2544) เป็นนักร้องลูกทุ่งเสียงดี และเป็นนักแต่งเพลงมีฝีมือ เคยแต่งเพลงให้กับนักร้องลูกทุ่งชื่อดังมากมายหลายคน ในส่วนของการร้องเพลงนั้น นิยม มารยาท โด่งดังจากเพลง “ บ้านนาสัญญารัก”
ประวัติ
นิยม มารยาท เป็นชื่อจริงนามสกุลจริง เป็นบุตรนายสมใจ นางกุหลาบ มารยาท เกิดที่อำเภอชุมแสง จังหวัดนครสวรรค์ แต่พ่อแม่เป็นชาว จังหวัดเพชรบุรี เนื่องจากมีอาชีพรับเหมาก่อสร้าง จึงต้องย้ายที่อยู่ไปเรื่อยๆ ทำให้เขาไปคลอดที่นครสวรรค์ ต่อมาครอบครัวย้ายมาที่ประจวบคีรีขันธ์ นิยม มารยาท เข้ารับการศึกษาต่อที่นี่จนจบชั้น ม.4 จากนั้นครอบครัวได้ย้ายเข้ากรุงเทพฯ  ช่วงนั้น นิยม มารยาท ก็ช่วยพ่อแม่ทำงานก่อสร้างประเภทผูกเหล็กเทปูน แต่การที่บ้านพักของเขาอยู่ใกล้กับบ้านของคำรณ สัมบุณณานนท์​ และมีการติดต่อไปมาหาสู่กันเป็นประจำ และได้ลองแต่งเพลง “คนบ้าจี้ “ ให้คำรณร้อง จากนั้นก็ได้ติดตามคำรณไปทำการแสดงประจำ และถ้าว่างจากการร้องเพลงกับคำรณ เขาก็จะไปร้องกับวง จำรัส วิภาตะรัตน์ เขาทำเช่นนี้จนคำรณ เสียชีวิต
นิยม มารยาท ได้บันทึกแผ่นเสียงเพลงแรกคือ รอยแก่งรัก แต่มาดังในอีก 2 เพลงถัดมาคือ “ บ้านนาสัญญารัก “ และ “แหวนรัก “ จากนั้นก็ได้ตั้งวงเป็นของตนเอง และผลิตผลงานออกมามากขึ้น ต่อมา เพลิน พรมแดน เพื่อนซึ่งอยู่ในวงจำรัสออกมาตั้งวงเอง นิยม มารยาทจึงยุบวง และมาอยู่กับเพลิน พรหมแดน จากนั้นก็ย้ายมาอยู่กับวงไวพจน์ เพชรสุพรรณ ก่อนจะออกไปอยู่กับเพลิน พรมแดน สลับกันไปมาแบบนี้หลายรอบ เพราะต้องแต่งเพลงให้ทั้งสองร้อง
จากการทำงานหนัก หลังจากกลับจากร้องเพลง ยังต้องมานั่งแต่งเพลงอีก ทำให้เมื่อ 24 ต.ค.2524 นิยม มารยาทป่วยด้วยอาการเส้นโลหิตฝอยในสมองแตก ร่างกายเป็นอัมพฤกษ์
ผลงานเพลงดัง
(ประพันธ์เอง ขับร้องเอง)
ปัจจุบัน
นิยม มารยาท ได้เสียชีวิตแล้ว เมื่อ พ.ศ. 2544 โดยเหลือเพียง นางเดือนเพ็ญ มารยาท ผู้เป็นภรรยาเอาไว้เบื้องหลัง
อินาสึมะอีเลฟเวน เอย์ยูทาจิ โนะ วิกตอรี่โรด
อินาสึมะอีเลฟเวน เอย์ยูทาจิ โนะ วิกตอรี่โรด เป็นวิดีโอเกมชุดที่ 7 ของซีรีส์อินาสึมะอีเลฟเวน ถูกจัดทำในรูปแบบมัลติแพล็ตฟอร์ม ทั้ง นินเท็นโดสวิตช์, เพลย์สเตชัน 4, สมาร์ตโฟน (iOS และ แอนดรอยด์)
การเปิดตัว
อินาสึมะอีเลฟเวนภาคใหม่ ได้มีการประกาศเปิดตัวเมื่อวันที่ 27 กรกฎาคม ปี ค.ศ. 2016 จากงาน LEVEL5 VISION 2016 -NEW HEROES- โดยเนื้อหาในภาคนี้เป็นเนื้อหาอยู่ในเส้นเวลาหลังจากฟุตบอลฟรอนเทียร์ และถูกเป็นเนื้อหาที่เป็นคู่ขนานกับ อินาสึมะอีเลฟเวน 2 เคียวอิ โนะ ชินเรียคุฉะ ซึ่งช่วงคู่ขนานนั้นจะต่อจากอินาสึมะอิเลฟเวน รีโหลดเด็ด และได้สร้างเรื่องราวใหม่ของตัวเอกของเรื่องในมุมมองจากกลุ่มอื่น
การวางจำหน่ายและปรับเปลี่ยนรูปแบบ
ในช่วงแรกเกมได้ถูกประกาศวางจำหน่ายภายในวันที่ 25 ธันวาคม ค.ศ. 2018 โดยใช้ชื่อว่า อินาสึมะอีเลฟเวน อาเรส โนะ เท็นบิง ตามอนิเมะที่ออกอากาศในขณะนั้น ซึ่งทางฮิโนะได้ใช้บริษัทนอกมาพัฒนาเกม หลังจากที่บริษัทได้พัฒนาเกมชุดนี้ตั้งแต่ก่อน เพื่อให้ความสะดวกของระยะเวลาการผลิต แต่ทว่า บริษัทที่รับพัฒนาเกมกลับมีจำนวนคนไม่เพียงพอที่จะพัฒนาเกมขึ้นมาตามกำหนดการณ์ได้ ทำให้เกมที่ประกาศถูกเลื่อนวางจำหน่ายหลายครั้ง จนกระทั่งเมื่อวันที่ 25 ธันวาคม ค.ศ. 2018 ฮิโนะ อากิฮิโระ ได้มีประกาศการถ่ายทอดสดทางยูทูบ กล่าวว่าเกมดังกล่าวเป็นเกมที่ทีมนอกร่วมพัฒนาแต่ว่าเกิดมีปัญหาหลายประการ ทำให้มีการประกาศเลื่อนวางจำหน่ายในเดือนพฤษภาคม ค.ศ. 2019 และในปี ค.ศ. 2019 ได้มีบทสัมภาษณ์เกี่ยวกับภาพรวมของบริษัทว่า "จะสร้างเกมให้ดียิ่งขึ้น" ซึ่งได้จัดตั้งประเมินผลภายในบริษัท ตรวจสอบเกมที่เสร็จสิ้นอย่างเข้มงวด และปรับปรุงใหม่หากการประเมินผลต่ำ รวมทั้งทบทวนการบริหารจัดการบริษัททีละขั้นตอนอย่างละเอียด
อย่างไรก็ตาม เมื่อวันที่ 27 กันยายน ปี ค.ศ. 2019 ทางเลเวลไฟฟ์ได้ปรับรื้อใหม่ในการพัฒนาเกมทั้งหมด โดยสร้างเว็บบล็อกเพื่อสร้างข่าวคราวอัปเดตเกี่ยวกับเกมนี้ขึ้นมา และได้ประกาศว่าเกมนี้ได้เลื่อนวางจำหน่ายภายในปี ค.ศ. 2020 พร้อมทั้งเปลี่ยนชื่อเกมใหม่เป็น อินาสึมะอีเลฟเวน เอย์ยูทาจิ โนะ เกรทโรด (英雄たちのグレートロード) ต่อมาเมื่อวันที่ 18 มีนาคม ค.ศ. 2020 ฮิโนะ อากิฮิโระ ได้โพสต์ลงทวิตว่าได้ปรับเปลี่ยนเส้นเรื่องใหม่อีกครั้งพร้อมเปิดตัวละครคนใหม่ที่เป็นตัวเอกของเรื่องชื่อว่า ซาซานามิ อุนเมย์ อีกทั้งปรับเอนจินเกมโดยใช้เอนจินจากเกม โยไควอทช์ มาใช้ และเมื่อวันที่ 2 เมษายน ค.ศ. 2021 ได้ประกาศผ่านวิดีโอทางยูทูบว่าได้เลื่อนอีกครั้งโดยจะวางจำหน่ายภายในปี ค.ศ. 2023 พร้อมทั้งเผยภาพจากเกมที่กำลังพัฒนาอยู่
อย่างไรก็ตามเมื่อวันที่ 21 กรกฎาคม ปี ค.ศ. 2022 ได้เปลี่ยนชื่อเกมอีกครั้งโดยใช้ชื่อว่า อินาสึมะอีเลฟเวน เอย์ยูทาจิ โนะ วิกตอรี่โรด (イナズマイレブン 英雄たちのヴィクトリーロード) โดยได้เปลี่ยนชื่อจาก เกรท มาเป็น วิกตอรี่ เนื่องจาก ตัวละครไม่ได้มีความแข็งแกร่ง แต่พวกเขายืนหยัดมุ่งมั่นในชัยชนะฝึกฝนและฝ่าฟันสิ่งต่างๆ เพื่อชัยชนะ นอกจากนี้ได้ปรับเปลี่ยนรูปแบบเนื้อหาใหม่อีกครั้งและเพิ่มเนื้อหาทั้ง 2 แบบประกอบด้วย สตอรี่โหมด และ โครนิเคิลโหมด
โช ฮ็อน
โช ฮ็อน (조헌, 1544-1592) ขุนนางและผู้นำทางการทหารในเกาหลีในช่วงสงครามอิมจิน. เขาเชื่อว่าญี่ปุ่นภายใต้การนำของ โทโยโตมิ ฮิเดโยชิ เป็นภัยคุกคามต่อความปลอดภัยของเกาหลีแต่คำเตือนของเขาไม่ได้รับการเอาใจใส่. เมื่อสงครามเกิดขึ้นในปี ค.ศ. 1592 เขานำทหารอาสาต่อต้านผู้รุกรานชาวญี่ปุ่น. เขาถูกฆ่าตายในระหว่าง ยุทธการที่กึมซาน ครั้งที่ 2 ในปี ค.ศ. 1592
ชายกลาง
"ชายกลาง" เป็นซิงเกิลที่ขับร้องและประพันธ์คำร้องโดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย แต่งทำนองโดย สิงโต นำโชค และเรียบเรียงโดย พีระพล ลีละเศรษฐกุล (จ้อ Armchair) สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 20 กุมภาพันธ์ พ.ศ. 2555
เนื้อหาของเพลงนี้พูดถึง ผู้ชายหน้าตาธรรมดา แถมจนมักจะไปชอบผู้หญิงที่ดีกว่าตัวเองอยู่เสมอ และเขาก็มักจะมองข้ามการจีบของเราไปตามธรรมชาติ แต่ที่มันน่าเจ็บใจก็คือ เจ้าตัวก็ดันมาชอบบ่นกับเราว่า ทำไมไม่มีผูชายมาจีบฉันซักที อืมม เธอคงไม่นับเราเป็นผู้ชายซินะ จึงสถาปนา สถานะ ชายกลาง ขึ้นมาด้วยประการฉะนี้...
ส่วนมิวสิควีดิโอนี้เผยแพร่ครั้งแรกในวันที่ 9 มีนาคม พ.ศ. 2555 เวลา 18:00 น. ซึ่งใช้เทคนิก 3D Option ที่ยิงภาพลงบนพื้นหลัง
การตอบรับ
เพลง "ชายกลาง" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 11 มีนาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
เป็นนางร้ายมันเสี่ยง เลยลองเลี้ยงลาสต์บอสดูสักตั้ง
เป็นนางร้ายมันเสี่ยง เลยลองเลี้ยงลาสต์บอสดูสักตั้ง หรือ เป็นนางร้ายมันเสี่ยง เลยขอเลี้ยงลาสต์บอสดูสักตั้ง เป็นซีรีส์ไลต์โนเวลญี่ปุ่น เขียนโดยซาราซะ นางาเซะ และวาดภาพประกอบโดยไม มูราซากิ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤษภาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะ บีนส์ บุงโกะตั้งแต่เดือนกันยายน พ.ศ. 2560 ปัจจุบันวางจำหน่ายถึงเล่มที่ 10 มังงะดัดแปลงวาดโดยอังโกะ ยูซุ ตีพิมพ์ในนิตยสาร Comp Ace นิตยสารมังงะแนวเซเน็งของสำนักพิมพ์คาโดกาวะโชเต็งตั้งแต่เดือนมิถุนายน พ.ศ. 2561 ถึงสิงหาคม พ.ศ. 2562 ตีพิมพ์เป็นหนังสือมังงะรวมเล่ม (ทังโกบง) ทั้งหมด 3 เล่ม มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอมาโฮฟิล์ม ออกอากาศตั้งแต่เดือนกันยายนถีงธันวาคม พ.ศ. 2565
ไลต์โนเวล
ซีรีส์นิยายเขียนโดยซาราซะ นางาเซะ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในเดือนพฤษภาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมเป็นหนังสือไลต์โนเวลในเครือคาโดกาวะ บีนส บุงโกะ วาดภาพประกอบโดยไม มูราซากิ ตั้งแต่เดือนกันยายน พ.ศ. 2560
มังงะ
มังงะดัดแปลงวาดภาพโดยอังโกะ ยูซุ ตีพิมพ์ในนิตยสาร Comp Ace นิตยสารมังงะแนวเซเน็งของสำนักพิมพ์คาโดกาวะโชเต็งตั้งแต่เดือนมิถุนายน พ.ศ. 2561 ถึงสิงหาคม พ.ศ. 2562 ตีพิมพ์เป็นหนังสือมังงะรวมเล่ม (ทังโกบง) ทั้งหมด 4 เล่ม มังงะมีลิขสิทธิ์ในประเทศไทยโดยสำนักพิมพ์ฟีนิกซ์